
„Trebuie sa vedeți ținta. Nu e bombardament cu radar; trebuie să lansați la vedere... Dacă e noapte, să fie cu 


lună... Să nu-i lăsaţi să o detoneze prea sus... Dacă o faceţi prea sus, distrugerea la nivelul țintei nu va fi cât 


trebuie de mare” 


Robert J. Oppenheimer, 23 iulie 1945, în comunicare cu ofițerii care urmau să lanseze bomba atomică asupra 
Hiroșimei 


Am vrut să scriu câte ceva despre filmul Oppenheimer anul trecut, în august, când comemorăm crimele de 
război comise la Hirosima si Nagasaki. Dar, mi-am zis, lasă că ia Oscarul și scriu atunci. În plus, filmul nu este 
deloc despre Hiroșima si Nagasaki, ci mai mult despre nevrozele lui Oppenheimer, care, îndrăznesc să 
estimez, nu prea contează în marea schemă a lucrurilor. 


Mentionez în treacăt că predicția mea nu a avut în vedere calitatea artistică a filmului, ci, mai degrabă, așa, un 
soi de feng-shui. Cam cum ar fi fost să nu ia acest film Oscarul în situaţia actuală? E ca si cum n-ar fi 
luat Argo nu știu câte oscaruri în 2013, ori American Sniper, în 2015, ori, să nu uit, Pearl Harbor în 2002. De 
altfel, regizorul filmului Oppenheimer, Chris Nolan, are un fler teribil în alegerea temelor; în 2017, la un an 
după Brexit, a pus incidental pe piaţă filmul Dunkirk. 


Fuziuni, fisiuni și citate celebre 


Nu vreau să zabovesc prea mult asupra ceremoniei de decernare a premiilor Oscar 2024, dar ea se potrivește 
mănușă cu filmul Oppenheimer. Ca de obicei, participanţii s-au firitisit reciproc, și-au mai aruncat câte o 
poantă deochiată și și-au exprimat convingerea că sunt buricul pământului cum s-au priceput mai bine. 


Relaţia fuzională dintre membrii elitei hollywoodiene s-a manifestat deplin în cadrul secţiunii dedicate memoriei 
lui Navalnii, care a debutat cu un citat proiectat mare pe ecran: „Singurul lucru de care este nevoie ca răul să 
triumfe este ca oamenii buni să nu facă nimic”. Semnat: Aleksei Navalnii. 


Dacă vi se părea că ati auzit, totuși, mai demult cuvintele astea, spuse și de John F. Kennedy în 1961, înainte 
ca Navalnii să fi văzut lumina Zilei, și că ele i-ar aparţine lui Edmund Burke (1729-1797) ori, prin parafrază, lui 
John Stuart Mill (1806-1873), daţi cancel history, că nu mai e de actualitate. 


De asemenea, sufragiile întregii adunări au fost întrunite în lungi hohote de râs sub stindardul anti-Trump, 
urmare unei glumite mediocre pe care prezentatorul Jimmy Kimmel a făcut-o cu un aer de curaj nebun, de zici 
că era fata în fata cu un grup de MAGA nervoși, adunaţi să susțină Cel de-al Doilea Amendament la 


Canctitiutin CLIA 


Mai putin fuzionala a fost relația dintre ceremonia oscarurilor, in general, si lumea adunată în jurul clădirii intr- 
un protest pro-Palestina. Deci, o împletire de fuziune si fisiune, fix ca titlurile date de Nolan celor două fire 


narative ale filmului Oppenheimer. 
Pariul lui Nolan 


Acordarea atâtor premii Oscar filmului Oppenheimer, mai ales într-un an ca 2024, reflectă același spirit de 
fisiune cu lumea manifestat de crema Hollywoodului fata de împrejurimile sale imediate, doar că la o scară 


mult mai mare. 


Sentimentul general azi pe planetă este că oamenii care au făcut bomba atomică au fost niște genii malefice 
care şi-au pus inteligenţa în slujba unei întreprinderi criminale. 


Există, cel putin în afara Hollywoodului, o convenţie nescrisă că nu glorificam oameni de știință care fac arme 
de ucidere în masă, chiar dacă sunt foarte inteligenţi, nevrotici și sarmanti, si nu celebram, fie si indirect, cele 
mai mari crime împotriva umanităţii. Mai ales când suntem ameninţaţi, din nou, cu război nuclear. 


Chris Nolan încearcă să ne clatine aceste convingeri, propunând un film care se vrea complex, năucitor, plin 
de nuanţe, un film care să ne facă să gândim — de fapt, să ne răzgândim, să iesim din această postură anti- 


intelectualistă și populistă și să vedem lucrurile în întreg relativismul lor moral. 


Practic, ni se cere să acceptăm că ori nu e nimeni vinovat, ori toată lumea e vinovată, vag și la grămadă. 
Oppenheimer, în particular — sugerează Nolan — chiar vinovat să fi fost, cât de cât, a plătit cu vârf si îndesat 
pentru vina lui, fiind supus la umilinte nemeritate de anti-staliniștii americani în anii cincizeci. 


Agenda lui Nolan rezultă clar chiar din construcţia, doar în aparență complexă, a filmului. Oppenheimer este 
compus dintr-un mozaic de viniete și fulguratii adunate, nu neapărat în ordine cronologică, pe două coloane: 
coloana color, în care ne apar fragmente din viata lui Oppenheimer înainte de Proiectul Manhattan, în timpul 
dezvoltării bombei și câţiva ani după lansarea ei, și coloana alb-negru, care conţine lungi scene detaliate ale 
audierilor desfășurate de Comisia pentru Energie Atomică (CEA), în 1954, pentru a-i retrage lui Oppenheimer 
autorizația de acces la informații clasificate. Cele două fluxuri alternează în film; sărim de la scene color la 
scene alb negru — fragmentele fiind așezate, pe cele două coloane, într-o corespondenţă minuţios calculată. 


Gesturi, evenimente, personaje, dialoguri din „viaţa reală” își găsesc urmarea, deznodământul sau rezolvarea 
în „viaţa văzută de acuzatori”. 


În versiunea lui gri, Oppenheimer ne apare ca un om hăituit, șocat, aproape paralizat de forța atacului căruia i- 
a căzut pe nedrept victimă, un om care realizează că nu poate să le explice acestor brute răuvoitoare infinit de 


complexele nuanțe ale vieţii reale — nu le poate explica lor, parcă nu-și mai poate explica nici siesi. 


În varianta color, e un om inteligent, fermecător, pasionat de munca lui, plin de bune intenţii — chiar dacă, 
poate, naiv, uneori, si, ca noi toți, expus erorii. 


De ce s-a supus acestei anchete? l-au spus-o multi la acel moment, inclusiv Einstein, că putea foarte bine sa- 
și dea demisia de la CEA; oricum, mandatul lui acolo era pe terminate. În caz că nu pricepeam și singuri care 


e ideea, Nolan introduce un dialog lămuritor între Oppenheimer și soţia lui, Kitty. 


Întors acasă înfrânt de la comisie, o găsește plângând. Ea îl întreabă: „Crezi că dacă i-ai lăsat să te 
batjocorească în asemenea hal, acum lumea o să te ierte?”. Oppenheimer răspunde: „Vom vedea”. 


Bombe da, victime nu 


Nu cred că Nolan ar fi propus acest pariu fără să se simtă sigur că îl câștigă. La Hollywood, cel puţin. Dar 
acolo nici nu era prea greu să-l câștige. Până la urmă, Oppenheimer este un film mult mai „bun” decât Argo, 
să zicem. Propaganda este mult mai subtilă. Protagonistul nu este un psihopat sângeros ca acela 
din American Sniper; ororile războiului nu sunt desene animate cu bum-bum, ca-n Pearl Harbor. 


De fapt, ca să evite complet această ultimă potenţială capcană, în Oppenheimer, ororile războiului nu sunt 
prezentate deloc. Ar fi fost simplu: bombele lui Oppenheimer au omorât zeci de mii de oameni; a arătat cam 
aşa. 


Dar nu avem nici măcar o imagine — de arhivă, dacă bani de efecte speciale nu mai erau — care să arate 


exploziile de la Hiroșima și Nagasaki. 


Aflăm din recenzii că, fidel formatului ales, Nolan rămâne, în siguranţă, alături de Oppenheimer, în SUA, în 
timpul atacurilor de la Hirosima și Nagasaki. E o chestie de integritate artistică. 


Singura aluzie vizuală că la Hirosima și Nagasaki s-ar fi întâmplat niște lucruri nu tocmai cușer este un fel de 
scurtă halucinație pe care Oppenheimer-ul lui Nolan o are în timpul discursului pe care-l tine la Los Alamos 
după Hiroșima. Își vede câţiva colegi cu carnea topindu-se, carbonizati, urlând, vomitând. Dar e numai o 
scurtă halucinație; de fapt, cei care s-au topit, s-au carbonizat, au urlat si au vomitat în realitate erau în 


Japonia. Asta dacă nu trebuie, cumva, să dăm cancel history și la capitolul ăsta. 


Așadar, ca să-și crească șansele în marele lui pariu cu decenta, Nolan scoate, pur si simplu, din joc asul 
adversarului. Fata cu atâta discreţie, aproape că mi se face dor de un film cinstit cu Rambo. 


Bucäti căzute la montaj 


Filmul abundă în omisiuni si mistificäri. În scena discursului de după atacul de la Hiroșima, Nolan ni-l prezintă 
pe Oppenheimer şocat, confuz, abia capabil să îngaime câteva cuvinte, bântuit de imagini de coșmar care-i 
apar aievea in fata ochilor. 


Colegii lui de la Los Alamos își amintesc, dimpotrivă, că Oppenheimer a urcat pe scenă, după ce traversase 
intenţionat întreaga sală venind din spate, să se bucure pe deplin de baia de mulţime, și, în uralele și ovatiile 
celor prezenţi, a ridicat ambele braţe deasupra capului, ca un boxer care tocmai câștigase titlul mondial. 


In aceeași linie, filmul ne arată că Oppenheimer a fost trădat de unii colegi, dar nu ne spune nimic despre 
propriile lui trădări. Ni se dau câteva indicii confuze despre relația lui cu Haakon Chevalier, profesor de 
literatură franceză la Berkeley și unul dintre cei mai apropiaţi prieteni ai lui Oppenheimer — suficient de 
apropiat încât Oppenheimer să-i incredinteze o vreme creșterea propriului copil. 


Filmul ne spune că, în 1943, ca să-și obțină autorizația de a lucra la Los Alamos, Oppenheimer i-a dezvăluit 
generalului Leslie Groves numele lui Chevalier ca „intermediar din partea comuniștilor”, dar nu ne spune și că 


Chevalier nu a aflat de această trădare decât mult mai târziu, când i-a fost distrusă cariera. 


Și nici despre audierile de la House Un-American Activities Commission (HUAC), din 1949, nu aflăm din film, 
audieri în care Oppenheimer a numit mai multe persoane cu simpatii comuniste. Pe Dr. Bernard Peters l-a 
acuzat chiar că fusese membru al Partidului Comunist German, că participase la lupte de stradă și reușise să 


evadeze „prin mijloace dubioase” din lagărul de concentrare de la Dachau. 


Rossi Lomanitz, fostul lui student la Berkeley, pe care Oppenheimer spunea că l-a dat afară din laborator din 
cauza „incredibilei lui indiscretii”, a ajuns muncitor cu ziua pe la căile ferate. 


David Bohm, pe de altă parte, chemat și el la HUAC pentru declaraţii, a refuzat să pronunţe orice nume, a fost 
arestat si și-a pierdut postul la Princeton; Einstein i-a sugerat lui Oppenheimer să-l aducă pe Bohm la Institute 
of Advanced Study (IAS), unde era director, dar el a refuzat. | se părea că prezenţa lui Bohm i-ar crea 
probleme. L-a sfătuit să plece din tara și l-a ajutat să obțină un post în Brazilia. 


Fizicianul Edward Condon ajungea, trist, la concluzia că Oppenheimer „încearcă să-și cumpere imunitatea 
devenind informator”. 


Toate astea se întâmplau înainte de audierile alb-negru pe care le vedem în filmul lui Nolan, dar, în multele 
scene care compun acel lung segment, nu apare nicio menţiune despre aceste trădări mizerabile. 


Indiferent cât de neplăcute au fost procedurile la care a fost supus Oppenheimer — si au fost — în cele din 
urmă, el nu a avut de suferit nici pe departe cât alţii. 


A rămas în funcţia de director al IAS până în 1966, când s-a retras pentru că era deja foarte bolnav. 


Și-a permis să cumpere o proprietate pe plajă la St. John, în Insulele Virgine, unde și-a petrecut ultimii ani de 


viata. 
A fost reabilitat public in 1963 de presedintele Lyndon Johnson. 
A fost sau n-a fost? 


Dar a fost Oppenheimer ,comunist”? În acceptiunea lui din perioada mccarthy-ista, termenul acoperă o imensă 
plaja de nuante. 


simpatizasera la un moment sau altul cu rușii, am fi pierdut multi dintre cei mai importanți fizicieni ai nostri”. 


Existau si forme mai grave de ,comunism”, de la detinerea unui carnet de membru al partidului pana la 


spionai. 


Desi i-a fost retrasă autorizația de securitate, ancheta din 1954 l-a declarat pe Oppenheimer cetățean loial al 
Statelor Unite (deci „necomunist”). 


Dar trebuie menţionat că Pavel Sudoplatov, șef al mai multor misiuni speciale NKVD în perioada stalinistă, a 
afirmat, în cartea lui, Misiuni speciale, apărută în 1994, că Oppenheimer, Enrico Fermi si Leo Szilârd au fost 
adesea citați în dosarele NKVD, între 1942 si 1945, ca surse de informaţii pentru fabricarea bombei atomice. 


lar prietenul pe care l-a trădat, Haakon Chevalier, a scris o carte, intitulată The Man Who Would Be God, în 
care susține că Oppenheimer fusese membru al partidului comunist. 


Un om mistuit de ambiţie 


Eforturile de decupaj ale lui Nolan nu se opresc nici pe departe aici. Oppenheimer-ul lui nu prea seamănă cu 
originalul, cel care se desprinde din chiar biografia pe care Nolan susţine că și-a bazat filmul — American 
Prometheus. The Triumph and Tragedy of J. Robert Oppenheimer, pentru care Kai Bird și Martin J. Sherwin au 
primit Premiul Pulitzer. (Mare parte din citatele mele de aici provin tot din această carte). 


Oppenheimer era, după cele mai multe relatări, un individ complex și enigmatic. Dar sunt două trăsături 
fundamentale ale lui Oppenheimer pe care contemporanii lui le cunoșteau foarte bine și fără de care povestea 
lui — și a bombei — nu poate fi înțeleasă, iar aceste două trăsături nu transpar din filmul lui Nolan. 


Ele au fost rezumate perfect de marele fizician Freeman Dyson, care spunea că era mereu consternat, la 
Oppenheimer, de „o combinaţie ciudată de detașare filosofică și ambiţie mistuitoare”. 


Încep cu ambiția lui enormă, căci, fără ea, Oppenheimer nu ar fi ajuns „părintele bombei atomice”. Generalul 
Groves însuşi spunea că l-a ales pe Oppenheimer la cârma proiectului Manhattan exact din acest motiv: a 


văzut în el „o ambiţie excesivă”. 


În 1942, când a fost angajat în proiectul atomic, Oppenheimer nu avea nicio experienţă în management; nu 
avea nicio înclinaţie spre fizica experimentală; mai grav, nu avea nicio realizare remarcabilă în domeniul fizicii, 
punct. Se spunea că era un diletant. 


De altfel, multi s-au scandalizat că persoana numită în fruntea proiectului nu deținea Premiul Nobel — mai ales 
că urma să păstorească un număr considerabil de nobeliști. Proiectul Manhattan era singura lui șansă la o 
glorie pe care și-o dorea dincolo de orice și pe care era conștient că nu o putea obţine din fizica teoretică. 


Ghinion 


tocmai fusese procesul de Nürnberg și alţii fuseseră condamnați la moarte pentru crime împotriva umanității. 


lronică decizie, având în vedere că Nobel însuși a ajuns cine a ajuns pentru că a inventat praful de pușcă; s-o 
fi gândit și el, cu același bun simţ funciar ca Oppenheimer, că invenţia lui revoluţionară avea să pună capăt 
războiului pe pământ. De unde și oximoronul „Premiul Nobel pentru Pace”. 


Și mai ironic, se pare că lucrarea cea mai meritorie a lui Oppenheimer, privind găurile negre, a trecut 
neobservată la vremea ei, din cauza izbucnirii războiului, și a fost redescoperită abia prin anii nouăzeci; cei 


care se pricep spun că i-ar fi adus sigur un Nobel. Vorba americanului, karma is a bitch. 
La masa celor bogați 


Altă sursă de satisfacţie pentru imensa ambiţie a lui Oppenheimer era că, în calitate de director al Proiectului 
Manhattan, avea acces direct la conducerea politică. Nu trebuia să lipească petiţii pe la porţile ministerelor, ca 
alţii (ba putea chiar să zădărnicească petitiile altora, ceea ce a si făcut). 


Nolan ne arată un Oppenheimer cu o prezenţă destul de marginală, umilă chiar, la masa celor care luau 
decizii. Colegii și apropiații lui din epocă au alte amintiri. Oppenheimer era adesea arogant si condescendent, 
nu se putea abtine să arate că e la pertu cu figuri importante de la Washington; umbla în cercurile cele mai 


înalte ale politicienilor și oamenilor de afaceri si nu ezita să-și exercite influenţa. 


Leo Szilârd considera că a intra în lumea politică nu putea duce un om de știință decât la compromiterea 
integrității. Dar, avid de recunoaștere și convins că poate influenţa lucrurile mai bine din interior, Oppenheimer 
a vrut să fie nu doar un chibit ori un protestatar ignorat pe la uși, ci un participant direct, poziţie pe care și-a 
păstrat-o și după lansarea bombelor. De altfel, nu a spus niciodată, până la finalul vieţii, că ar fi preferat să 
rămână pe margine. Dimpotrivă, a spus clar că nu regretă participarea lui la crearea bombei. 


The show must go on 


Să admitem că principala lui motivaţie în fabricarea bombei era că naziștii trebuiau eliminaţi. Dar, după 
capitularea Germaniei, Oppenheimer a continuat proiectul atomic fără nicio sincopă. Sigur că el nu avea o 
influenţă reală în luarea deciziei de lansare a bombelor; zarurile fuseseră demult aruncate. 


Încă din septembrie 1944, când devenise limpede că URSS va înfrânge curând Germania, Churchill și 
Roosevelt semnaseră așa-zisul „aide-memoirede la Hyde Park”, prin care agreau că bomba atomică „ar putea 
fi, după mature considerații” folosită împotriva Japoniei, „care va fi prevenită că bombardamentul va fi repetat 
până când capitulează”. 


Agenda subinteleasa era că bomba trebuia folosită în război pentru a face o demonstraţie supremă de forță în 


fata rușilor. Lumea se reaseza și trebuia să fie clar cine o va conduce. 


De altfel, agenda nici măcar nu era doar subinteleasa, pentru că generalul Groves vorbea despre asta în 


tarmani rlari în rarnurila da anrnniati Aa la | ne Alamne 


Tot Groves spunea că „niciodată, începând de la cam două săptămâni după ce am preluat conducerea 
proiectului [septembrie 1942], nu mi-am făcut vreo iluzie cum că, de fapt, inamicul nostru ar fi altcineva decât 


Rusia, iar proiectul a fost condus pornind de la această premisă”. 


Prin urmare, chiar și după capitularea Germaniei, Oppenheimer știa că facerea bombei va merge mai departe. 
Dar, spre deosebire de mulţi dintre colegii lui, el nu a încercat, măcar, să oprească tăvălugul. 


Testul nu avusese încă loc. Nişte pârghii erau, totuși, în mâinile lui. Nu a făcut nimic; dimpotrivă, le-a pus 
piedici celor care încercau să se opună, i-a deturnat. Ideea că ar fi putut să nu-și vadă cu ochii lui creaţia îi era 
insuportabilă. 


„N-am avut de ales” 


Multi fizicieni implicaţi în proiect susțineau ideea unei demonstraţii pur tehnice, în fata unei comisii comune, 


care, credeau ei, oricât de naiv, putea fi suficientă pentru a determina inamicul să capituleze. 


O alternativă inacceptabilă pentru Oppenheimer, care, în raportul trimis ministrului american de război, Henry 
L. Stimson, în iunie 1945, scria: „nu vedem nicio alternativă acceptabilă la utilizarea militară directă”. 


Spunea că folosirea imediată a armei avea nu doar să pună capăt războiului cu Japonia, ci tuturor războaielor, 
pentru eternitate. Altfel spus, impulsul lui era, fundamental, unul pacifist — lăsând la o parte cei câteva zeci de 
mii de morți iniţiali. 


Unde mai pui — cum îi spunea el fizicianului Robert Wilson în același iunie — că exista riscul ca bomba să nu 
explodeze la acea demonstraţie pur tehnică! S-ar fi făcut de râs în fata tuturor celor invitaţi să ia act de geniul 


lui (pe lângă supremaţia militară americană). Un risc cu adevărat inacceptabil. 
Micul imperiu 


După război, Oppenheimer a încercat să-și facă un nou fief la IAS, unde angaja cam pe cine voia el, călcând 
multă lume pe bombeu. Era obișnuit de la Los Alamos să aibă la dispoziție un buget enorm pe care să-l 


administreze cum credea de cuviință. 


Lumea mergea cu bicicleta, el avea un Chrysler de lux. Organiza anumite evenimente și cursuri doar pentru 
că îl interesau pe el, personal. Trimitea fără scrupule la plimbare pe oricine îl plictisea sau știa mai mult decât 
el și voia să transforme secţia de fizică teoretică într-una experimentală, încercând, conştient sau nu, să 


recreeze atmosfera excitantă de la Los Alamos. 
Asta l-a deranjat chiar si pe Einstein, rezident la institut de ani de zile. 


Freeman Dyson, care era tânăr pe-atunci, povestea scene umilitoare la care fusese supus. Era șocat de 
limitele cunoașterii lui Oppenheimer în materie de fizică, iar despre exprimările lui sibilinice 


comenta: „incomprehensibilitatea poate fi confundată cu profunzimea”. Spunea că Oppenheimer își făcuse la 


Asa a început conflictul lui Oppenheimer cu Lewis Strauss — marele lui dușman în film — care era membru al 
consiliului de administratie al institutului (alimentat din fonduri private), conflict din care i s-a tras, cel putin in 


parte, ancheta din 1954. 


Inutil de spus, Nolan ignora aceste detalii, dar se foloseste de Strauss pentru a anihila multe dintre defectele 
lui Oppenheimer; simplul fapt că acuzaţiile îi sunt aduse, cu spume la gură, de un duşman ne va spune că ele 
sunt neadevărate. 


La fel cum, în privința ambitiei, Nolan mută atenţia spre Kitty, făcând din Oppenheimer un pămpălău mânat din 
spate de o muiere dominatoare, geloasă și posesivă, veșnic nemulțumită de lipsa lui de combativitate. Nu știu 
de ce această caricatură dezonorantă l-ar absolvi în vreun fel de răspundere. 


Detașare zeiască 


Un al doilea aspect fundamental al caracterului lui Oppenheimer unde Nolan trișează prin omisiune este 
detașarea lui intelectualistă si un anume egoism, solipsism, chiar, bine maturat în referinţe literare si exprimat, 
adesea, în frazele pretentioase, cu înţelesuri obscure, pentru care era faimos. 


Celebra lui trimitere la Bhagavad Gita în timpul testului Trinity intră în acest registru. Nobelistul Isidor Rabi, 
care i-a fost multi ani alături, spunea că Oppenheimer se apropiase de Gita pentru confortul pe care i-l dădea 
viziunea ei fatalistă, care îi permitea o mai mare libertate intelectuală, îl absolvea de răspundere și îi legitima 
detașarea. 


Gita venea să îl elibereze de educaţia primită la Ethical Culture, o sectă iudaică reformistă din care făcuse 


parte cu părinții lui, la New York, si care sublinia voinţa individuală și datoria fata de semeni. 


Nu pot să nu notez aici scena în care Jean Tatlock întrerupe brusc copulatia, atrasă fiind irezistibil de raftul cu 
cărți, cum se întâmplă, din care raft — după ce verifică scurt cu preopinentul ușor tumefiat de turnura 
evenimentelor că a auzit, totuși, de Freud si Jung — extrage un text în sanscrită și-l pune pe bietul 
Oppenheimer să citească fix | am become Death, the Destroyer of Worlds. 


Îmi place să cred că Nolan nu echivalează testul Trinity cu umilința si extazul sexual la Oppenheimer, că mi se 
pare prea mult chiar și pentru un film de Oscar. 


Dar, nefiind intelectuală, probabil că nu pătrund semnificaţiile profunde pe care le are coitus interruptus la 
genii. 


Un spectacol de lumină și culoare 


Deși Oppenheimer era considerat de toată lumea un estet absolut, Nolan rezumă această latură în câteva 
cadre de coloratură (Picasso, Stravinski, etc.). 


Or, estetismul lui Oppenheimer este expresia unui filon profund, definitoriu, aceeaşi sursă interioară din care 


lui in Proiectul Manhattan. 


În timpul testului, frumusețea terifiantă a exploziei, lumina teribilă, nelumeasca, regurgitată cumva de pământ, 
culorile nemaivazute — au avut întâietate în mintea lui. (Nu știu de ce îmi aduc aminte, incongruent, de Trump 
si ale lui „beautiful weapons”). 


La data testului, 16 iulie 1945, Oppenheimer știa deja că bomba va fi lansată asupra Japoniei; participase la 
alegerea țintelor si știa că nu era vorba de obiective militare. 


O spusese chiar el: nu existau în Japonia obiective militare pe măsura bombei lui. 


Hirosima fusese aleasă tocmai pentru că era un oraș destul de mare încât efectele distructive ale armei să nu 
fie irosite în van. 


Stia toate astea, dar de ,bietii omuleti” (japonezii care urmau să fie obliterati de bombă) nu a vorbit decât după 
ce i-a trecut extazul estetic generat de explozie. 


Trinitatea luată în deșert 


Nolan pune testul Trinity în centrul filmului; Hiroșima și 3 
Nagasaki au fost incidente secundare. Cred ca e corect: 
pentru Oppenheimer, testul a fost culminatia. Nu doar a 
muncii lui, a ambitiei lui uriase, a obsesiei, ci — si aici ma 
detasez de mesajul filmului — ca expresie supremă si ultimă 
a detașării lui morale și emoţionale de ce însemna, pentru 


umanitate, rodul imensei lui inteligente. 


După Trinity, pentru Oppenheimer a început declinul. Ceva 
din fiinţa lui se epuizase — si, poate, întruparea spiritului lui creator, pe care și-o dorise cu atâta pasiune și 
înfrigurare, nu l-a înălțat, cum spera el, decât o secundă de înfumurare, înainte să-l nimicească pentru 


eternitate. 


Oppenheimer a fost cel care a ales locul unde urma să fie efectuat testul, în deșertul Jornado del Muerto. Tot 
Oppenheimer i-a dat numele: Trinity, inspirat de un poem al lui John Donne, în opera căruia îl initiase marea 


lui iubire, Jean Tatlock, în tinereţe. 


Poemul începe așa: Batter my heart, three person'd God (Lovește-mă tare în inimă, Dumnezeule-treime) — 
apelul sfâșietor al celui care dorește cu pasiune să creadă, dar nu poate; se declară „logodit cu dușmanul lui 
Dumnezeu” (Rațiunea, „viceregele Domnului”) și îi cere lui Dumnezeu să-l atace, să-l lovească, să-i îndoaie 


oasele și să-i rupă carnea pentru a-l salva de sub un asediu din care nu poate ieși singur. 


Oppenheimer era un mistic. Ideea că i-ar fi scăpat semnificaţia exactă a numelui „Trinitatea”, pus de el însuși 


unui nunat din inima uniuni dacart numit dintatdaaiina da in liani Nrumuul Martului” mi ea nara avrlucă 


« 2 f y in 5 & © ‘ 


Pentru Oppenheimer, Trinity a fost locul în care l-a provocat pe Dumnezeu să-l insface de piept, să-l 
tranteasca la pământ și, prin forță brută, să-l aducă pe drumul cel bun. Azi, Trinity este un crater mut, lucios ca 
sticla, mortificat de temperatura exploziei. Cred că știm cu toții (mai putin, poate, la Hollywood) dacă i s-a 
răspuns provocării, şi cum. 


O discuţie cu Einstein care nu a avut loc niciodată 


În caz că operaţiunea de epurare a păcatelor lui Oppenheimer nu era completă, Nolan comite o ultimă faptă 
reprobabilă, care, de altfel, încununează filmul. El inventează o discuţie între Oppenheimer si Einstein pe 
malul iazului de la IAS, discuţie pe care o plasează, deştept, la final, cheia de boltă. 


Este discuţia în care Einstein spune că el s-a retras, conştient că inovațiile lui în fizică aveau să producă 
efecte teribile, și că i-a pasat ștafeta lui Oppenheimer — venise vremea lui; urma acum să sufere și el 


necesarele tribulatii: fusese folosit de „sistem”, urma să fie pedepsit, apoi iertat si reabilitat. 


Altfel spus, Nolan îl pune pe Einstein într-o relație de continuitate a răspunderii cu Oppenheimer. Vinovat de 
bombă e si Einstein. Vinovati de bombă sunt toți fizicienii, într-un continuum sacrificial pe altarul științei. 


Propunerea este revoltătoare în primul rând pentru că Einstein și-a făcut foarte clară poziţia privitoare la 
bomba atomică. El a semnat scrisoarea, pregătită de Leo Szilârd, prin care îl avertiza pe președintele 
Roosevelt că naziștii lucrau la arma atomică (lucru pe care l-a regretat enorm), dar a refuzat întotdeauna să 
facă parte din proiect. Spunea că, dacă ar fi știut la ce se poate ajunge, n-ar mai fi făcut niciodată fizică. 


Progresul o cere 


Dar semnificația scenei este mult dincolo de o jignire adusă memoriei lui Albert Einstein. Ce ni se spune este 
că oamenii de ştiinţă nu pot fi ţinuţi la răspundere pentru modul în care este folosită munca lor. 


Mintea lor strălucită trebuie să continue să caute, să cerceteze, să testeze, să experimenteze. Asta a devenit 
deja o premisă indiscutabilă. Nimic nu îi poate opri și nu trebuie să îi oprească. „Progresul științific” e sfânt. 


Modul în care le sunt folosite invențiile scapă controlului lor si, deci, ei nu pot fi ţinuţi la răspundere pentru 
efecte. Dacă descoperirile lor sunt preluate în slujba unor agende venale ori criminale, asta e doar vina 
cercurilor de putere care le finanţează generos cariera. Care cercuri, sigur, dupa cum s-a văzut si în film, au si 


ele justificările lor; situaţia poate fi ametitor de complexă, mai ales dacä-ti lipsește busola morală. 
Moștenirea lui Oppenheimer 


În final, cred că filmul ne obligă, contrar intentilor lui Nolan, să ne punem întrebarea: dar noi de ce ne 
așteptăm ca oamenii de știință să știe ei mai bine — chiar cel mai bine? Oare cunoașterea lor științifică ori 


tehnică le oferă și o înțelegere morală mai profundă decât a omului de rând? 


Voi spune că nu, iar proba nu e doar Oppenheimer. Istoria abundă în exemple. 


Am asistat cu toţii, nu demult, cu ocazia zisei pandemii, la o demonstraţie globală șocantă a nivelului de 
conștiință al ,expertilor”. Sigur că au existat si excepții, asa cum excepţii au existat si în Proiectul Manhattan, 


dar vocile care au dominat scena, cu efecte ireparabile, au fost cele ale ambitiei si detașării morale. 


Din acest punct de vedere, Oppenheimer este un personaj exemplar. El a dat tonul unei epoci în care omul de 
știință a descins în infernul politic, devenind complice la rău; mai grav, un complice care beneficiază de 
impunitate. 


A făcut-o din ambiţie si din acea curiozitate intelectuală irepresibilă fără de care ştiinţa nu ar merge mai 
departe. O curiozitate care, nemoderată de inteligenţa inimii si netinuta in frâu de simţul moral, poate fi 
dezastruoasă pentru omenire. Ceea ce, în cazul lui Oppenheimer — în cazul nostru — s-a și întâmplat. 


A avut el mustrări de conștiință? Da. Contează mustrările lui? Câtuși de putin. 


Și totuși, mă tem că Oppenheimer devine o figură luminoasă prin comparaţie cu cei care-i vin pe urme. Oare 
urmașii lui de azi mai au măcar acele mustrări, oricât de irelevante? Oare cei care construiesc „inteligența 
artificială”, care cred că pot controla tehnic conștiința umană ori care avansează pe calea modificării genetice 
a speciei, în ciuda tuturor avertismentelor de dezastru, au măcar vreo strângere de inimă? Nu par. 


Oppenheimer spunea ca, în timpul testului Trinity, ar fi rostit acel celebru vers din Bhagavad Gita: „| am 
become Death, the Destroyer of Worlds”. Deși fratele lui, Frank, care era lângă el, nu-și amintește decât că l-a 
auzit mormaind: „A mers!”, simplul fapt de a fi atașat, retrospectiv, experienţei lui de atunci această frază 


enormă prin semnificaţii îl plasează pe Oppenheimer la distanţe ontologice de un Yuval Harari, de exemplu. 


Și-atunci, fac apel la un alt comentariu, autentic, plenar, care, oricât de anti-intelectualist ar fi el — sau tocmai 
de-aia — ar trebui să bântuie, ca un semnal de alarmă, moştenirea lui Oppenheimer. 


Imediat după test, fizicianul american Kenneth Bainbridge, prezent și el la Trinity, conchidea, sec: „Now we are 
all sons of bitches” — în traducere:,Acum suntem toți niște nenorociti”. 

Aprilie 1, 2024 at 7:00 am 


Ce e de mirate??A facut parte dintr un club de ” bäieti destepti ” care se trageau de sireturi cu Dumnezeu 
(vezi lupta cu ingerul Domnului’, negocierea lui Avram cu sacrificiul lui fi su, negocierea lui Moise cu 
sacrificiul bucaticii)...Incepand cu cartea lor sfanta, adoptata si de,pardon , 1d1otii utili cre s tini. 


Ce Roman Incorect Politic 
Aprilie 1, 2024 at 11:15 am 


…” Nobel insusi a ajuns cine a ajuns pentru că a inventat praful de pușcă”... grava eroare... Nobel a 
inventat TNT-ul (trotilul) din productia caruia s-a imbogatit... remuscariile l-au facut sa fondeze premiul... 
praful de pusca are alti “parinti”... iar la final nu mai era necesara o traducere... prea este à la lrina- 
Margareta Nistor cu al ei vestit "La dracu!” (din originalul "Fuck you!”)... 


